CELEX: 32022R0196
Language: mt
Date: 2022-02-11 00:00:00
Title: Regolament ta’ Implimentazzjoni tal-Kummissjoni (UE) 2022/196 tal-11 ta’ Frar 2022 li jawtorizza estensjoni għall-użu u bidla fl-ispeċifikazzjonijiet tal-ħmira tal-furnara ttrattata bil-UV (Saccharomyces cerevisiae) bħala ikel ġdid skont ir-Regolament (UE) 2015/2283 tal-Parlament Ewropew u tal-Kunsill, u li jemenda r-Regolament ta’ Implimentazzjoni tal-Kummissjoni (UE) 2017/2470 (Test b’rilevanza għaż-ŻEE)

14.2.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 31/46
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2022/196
         tal-11 ta’ Frar 2022
         li jawtorizza estensjoni għall-użu u bidla fl-ispeċifikazzjonijiet tal-ħmira tal-furnara ttrattata bil-UV (Saccharomyces cerevisiae) bħala ikel ġdid skont ir-Regolament (UE) 2015/2283 tal-Parlament Ewropew u tal-Kunsill, u li jemenda r-Regolament ta’ Implimentazzjoni tal-Kummissjoni (UE) 2017/2470
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/2283 tal-Parlament Ewropew u tal-Kunsill tal-25 ta’ Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 tal-Parlament Ewropew u tal-Kunsill u r-Regolament tal-Kummissjoni (KE) Nru 1852/2001 (1), u b’mod partikolari l-Artikolu 12 tiegħu,
         Billi:
         
                     (1)
                  
                  
                     Ir-Regolament (UE) 2015/2283 jipprevedi li huwa biss ikel ġdid awtorizzat u inkluż fil-lista tal-Unjoni li jista’ jitqiegħed fis-suq fl-Unjoni
                  
               
                     (2)
                  
                  
                     Skont l-Artikolu 8 tar-Regolament (UE) 2015/2283, ir-Regolament ta’ Implimentazzjoni tal-Kummissjoni (UE) 2017/2470 (2) stabbilixxa lista tal-Unjoni ta’ ikel ġdid.
                  
               
                     (3)
                  
                  
                     Il-lista tal-Unjoni stabbilita fl-Anness tar-Regolament ta’ Implimentazzjoni (UE) 2017/2470 tinkludi l-ħmira tal-furnara ttrattata bil-UV (Saccharomyces cerevisiae) bħala ikel ġdid awtorizzat.
                  
               
                     (4)
                  
                  
                     Id-Deċiżjoni ta’ Implimentazzjoni tal-Kummissjoni 2014/396/UE (3), b’konformità mar-Regolament (KE) Nru 258/97 tal-Parlament Ewropew u tal-Kunsill (4) u wara li ngħatat l-Opinjoni tal-Awtorità Ewropea għas-Sigurtà fl-Ikel (5), awtorizzat it-tqegħid fis-suq tal-ħmira tal-furnara ttrattata bil-UV (Saccharomyces cerevisiae) bħala ikel ġdid biex jintuża f’ċertu ikel, inkluż ħobż u bziezen imħemmra bil-ħmira u prodotti fini tal-forn li jkunu mħemmra bil-ħmira, kif ukoll fis-supplimenti tal-ikel kif stabbilit fid-Direttiva 2002/46/KE tal-Parlament Ewropew u tal-Kunsill (6).
                  
               
                     (5)
                  
                  
                     Ir-Regolament ta’ Implimentazzjoni tal-Kummissjoni (UE) 2018/1018 (7) skont ir-Regolament (UE) 2015/2283, awtorizza estensjoni tal-użu u tal-livelli tal-użu tal-ikel ġdid tal-ħmira tal-furnara trattata bir-raġġi UV (Saccharomyces cerevisiae). B’mod partikolari, l-użu tal-ħmira tal-furnara trattata bil-UV (Saccharomyces cerevisiae) ġie estiż għal kategoriji tal-ikel addizzjonali, jiġifieri, ħmira friska jew niexfa ppakkjata minn qabel għall-ħami fid-dar u supplimenti tal-ikel mingħajr indikazzjoni tal-livelli massimi permissibbli, u emenda tal-kontenut tal-vitamina D2 fil-konċentrat tal-ħmira.
                  
               
                     (6)
                  
                  
                     Fil-15 ta’ Mejju 2020, il-kumpanija Lallemand Bio-Ingredients Division (“l-applikant”) ressqet applikazzjoni lill-Kummissjoni skont l-Artikolu 10(1) tar-Regolament (UE) 2015/2283 għal estensjoni tal-użu tal-ħmira tal-furnara trattata bir-raġġi UV (Saccharomyces cerevisiae). L-applikant talab li jiġi estiż l-użu tal-ħmira tal-furnara trattata bil-UV (Saccharomyces cerevisiae) għal għadd ta’ ikel addizzjonali maħsub għall-popolazzjoni ġenerali. L-applikant talab ukoll li l-ikel ġdid jintuża fl-ikel maħsub għat-trabi u għat-tfal żgħar.
                  
               
                     (7)
                  
                  
                     F’konformità mal-Artikolu 10(3) tar-Regolament (UE) 2015/2283, fl-20 ta’ Lulju 2020, il-Kummissjoni kkonsultat lill-Awtorità Ewropea dwar is-Sigurtà fl-Ikel (“l-Awtorità”), u talbitha tipprovdi opinjoni xjentifika dwar l-estensjoni tal-użu tal-ħmira tal-furnara trattata bil-UV (Saccharomyces cerevisiae) bħala ikel ġdid.
                  
               
                     (8)
                  
                  
                     Fit-28 ta’ April 2021, l-Awtorità adottat l-opinjoni xjentifika tagħha “Safety of extended uses of UV-treated baker’s yeast as a novel food pursuant to Regulation (EU) 2015/2283” (8). Dik l-opinjoni xjentifika hi konformi mar-rekwiżiti tal-Artikolu 11 tar-Regolament (UE) 2015/2283.
                  
               
                     (9)
                  
                  
                     Fl-opinjoni tagħha, l-Awtorità kkonkludiet li l-ħmira tal-furnara trattata bir-raġġi UV (Saccharomyces cerevisiae) hija sikura fil-kundizzjonijiet tal-użu proposti. Għalhekk, l-opinjoni tal-Awtorità tagħti biżżejjed raġunijiet biex jiġi stabbilit li l-ħmira tal-furnara trattata bil-UV (Saccharomyces cerevisiae), skont il-kundizzjonijiet speċifiċi tal-użu, tissodisfa l-kundizzjonijiet għat-tqegħid tagħha fis-suq skont l-Artikolu 12(1) tar-Regolament (UE) 2015/2283.
                  
               
                     (10)
                  
                  
                     Skont id-Direttiva tal-Kummissjoni 2006/125/KE (9), il-vitamina D ma għandhiex tiżdied mal-ikel tat-trabi. Minħabba l-kontentu tal-vitamina D2 tagħha, il-ħmira tal-furnara ttrattata bil-UV (Saccharomyces cerevisiae) ma għandiex tiġi awtorizzata għall-użu fl-ikel tat-trabi. Barra minn hekk, skont ir-Regolament (KE) Nru 1925/2006 tal-Parlament Ewropew u tal-Kunsill (10), il-vitamini ma jistgħux jiżdiedu ma’ oġġetti tal-ikel mhux ipproċessati. Għalhekk, il-ħmira tal-furnara trattata bir-raġġi UV (Saccharomyces cerevisiae) ma għandhiex tiġi awtorizzata għall-użu propost f’amfibji, rettili, bebbux, insetti, algi u organiżmi prokarjoti, u f’faqqiegħ, ħażiż u likeni.
                  
               
                     (11)
                  
                  
                     F’konformità mal-opinjoni tal-Awtorità, il-ħmira tal-furnara trattata bir-raġġi UV (Saccharomyces cerevisiae) jeħtieġ li tkun inattivata għall-użu fil-formula tat-trabi u formula tal-prosegwiment, ikel proċessat b’bażi ta’ ċereali u ikel għal skopijiet mediċi speċjali kif stabbilit fir-Regolament (UE) Nru 609/2013 tal-Parlament Ewropew u tal-Kunsill (11), u b’hekk hu xieraq li jemenda l-ispeċifikazzjonijiet tal-ikel il-ġdid.
                  
               
                     (12)
                  
                  
                     L-informazzjoni pprovduta fl-applikazzjoni u fl-opinjoni tal-Awtorità tagħti biżżejjed raġunijiet biex jiġi stabbilit li l-bidliet fl-ispeċifikazzjonijiet u l-kundizzjonijiet tal-użu tal-ikel ġdid jissodisfaw il-kundizzjonijiet għat-tqegħid tiegħu fis-suq skont l-Artikolu 12 tar-Regolament (UE) 2015/2283.
                  
               
                     (13)
                  
                  
                     Għaldaqstant jenħtieġ li l-Anness tar-Regolament ta’ Implimentazzjoni (UE) 2017/2470 jiġi emendat skont dan.
                  
               
                     (14)
                  
                  
                     Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            
               1.   L-entrata fil-lista tal-Unjoni ta’ ikel ġdid awtorizzat fl-Anness tar-Regolament ta’ Implimentazzjoni (UE) 2017/2470, li tirreferi għall-ikel ġdid tal-ħmira tal-furnara ttrattata bil-UV (Saccharomyces cerevisiae), għandha tiġi emendata kif speċifikat fl-Anness ta’ dan ir-Regolament.
            
            
               2.   L-entrata fil-lista tal-Unjoni msemmija fil-paragrafu 1 għandha tinkludi l-kundizzjonijiet tal-użu u r-rekwiżiti tat-tikkettar stipulati fl-Anness.
            
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-11 ta’ Frar 2022.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 327, 11.12.2015, p. 1.
         
            (2)  Ir-Regolament ta’ Implimentazzjoni tal-Kummissjoni (UE) 2017/2470 tal-20 ta’ Diċembru 2017 li jistabbilixxi l-lista tal-Unjoni tal-ikel ġdid skont ir-Regolament (UE) 2015/2283 tal-Parlament Ewropew u tal-Kunsill dwar ikel ġdid (ĠU L 351, 30.12.2017, p. 72).
         
            (3)  Id-Deċiżjoni ta’ Implimentazzjoni 2014/396/UE tal-Kummissjoni tal-24 ta’ Ġunju 2014 li tawtorizza t-tqegħid fis-suq tal-ħmira tal-furnara trattata bil-UV (Saccharomyces cerevisiae) bħala ingredjent alimentari ġdid skont ir-Regolament (KE) Nru 258/97 tal-Parlament Ewropew u tal-Kunsill (ĠU L 186, 26.6.2014, p. 108)
         
            (4)  Ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar l-ikel il-ġdid u l-ingredjenti tal-ikel il-ġdid (ĠU L 43, 14.2.1997, p. 1).
         
            (5)  Opinjoni Xjentifika dwar is-sigurtà tal-ħmira tal-furnara trattata bil-UV arrikkita bil-vitamina D, EFSA Journal 2014; 12(1):3520.
         
            (6)  Id-Direttiva 2002/46/KE tal-Parlament Ewropew u tal-Kunsill tal-10 ta’ Ġunju 2002 dwar l-approssimazzjoni tal-liġijiet tal-Istati Membri dwar is-supplimenti tal-ikel (ĠU L 183, 12.7.2002, p. 51).
         
            (7)  Ir-Regolament ta’ Implimentazzjoni tal-Kummissjoni (UE) 2018/1018 tat-18 ta’ Lulju 2018 li jawtorizza estensjoni għall-użu tal-ħmira tal-furnara ttrattata bil-UV (Saccharomyces cerevisiae) bħala ikel ġdid skont ir-Regolament (UE) 2015/2283 tal-Parlament Ewropew u tal-Kunsill, u li jemenda r-Regolament ta’ Implimentazzjoni tal-Kummissjoni (UE) 2017/2470 (ĠU L 183, 19.7.2018, p. 9).
         
            (8)  EFSA Journal 2021;19(6):6602.
         
            (9)  Id-Direttiva tal-Kummissjoni 2006/125/KE tal-5 ta’ Diċembru 2006 dwar ikel ipproċessat ibbażat fuq iċ-ċereali u ikel tat-trabi għat-trabi u għat-tfal żgħar (Verżjoni kodifikata) (ĠU L 339, 6.12.2006, p. 16).
         
            (10)  Ir-Regolament (KE) Nru 1925/2006 tal-Parlament Ewropew u tal-Kunsill tal-20 ta’ Diċembru 2006 dwar iż-żieda ta’ vitamini u minerali u ta’ ċerti sustanzi oħra mal-ikel (ĠU L 404, 30.12.2006, p. 26).
         
            (11)  Ir-Regolament (UE) Nru 609/2013 tal-Parlament Ewropew u tal-Kunsill tat-12 ta’ Ġunju 2013 dwar ikel maħsub għat-trabi u t-tfal żgħar, ikel għal skopijiet mediċi speċjali, u bħala sostitut tad-dieta kollha għall-kontroll tal-piż u li jħassar id-Direttiva tal-Kunsill 92/52/KEE, id-Direttivi tal-Kummissjoni 96/8/KE, 1999/21/KE, 2006/125/KE u 2006/141/KE, id-Direttiva 2009/39/KE tal-Parlament Ewropew u tal-Kunsill u r-Regolamenti tal-Kummissjoni (KE) Nru 41/2009 u (KE) Nru 953/2009 (ĠU L 181, 29.6.2013, p. 35).
      
      
         
            ANNESS
            L-Anness tar-Regolament ta’ Implimentazzjoni (UE) 2017/2470 huwa emendat kif ġej:
            
                        (1)
                     
                     
                        l-entrata għal “Ħmira tal-furnara (Saccharomyces cerevisiae) trattata bil-UV” fit-Tabella 1 (L-ikel il-ġdid awtorizzat) tiġi sostitwita b’li ġej:
                        
                                    Ikel ġdid awtorizzat
                                 
                                 
                                    Il-kundizzjonijiet li fihom jista’ jintuża l-ikel ġdid
                                 
                                 
                                    Rekwiżiti tat-tikkettar speċifiċi oħrajn
                                 
                                 
                                    Rekwiżiti oħrajn
                                 
                                 
                                    Protezzjoni tad-data
                                    
                                 
                              
                                    “Il-ħmira tal-furnara (Saccharomyces cerevisiae) trattata bil-UV
                                    
                                 
                                 
                                    
                                       Kategorija tal-ikel speċifikat
                                    
                                 
                                 
                                    
                                       Livelli massimi ta’ vitamina D2
                                       
                                    
                                 
                                 
                                    Id-deżinjazzjoni tal-ikel ġdid fuq it-tikkettar tal-oġġetti tal-ikel li fihom minnu għandha tkun ‘ħmira tal-Vitamina D’ jew ‘ħmira tal-vitamina D2’
                                 
                                 
                                     
                                 
                                 
                                     
                                 
                              
                                    Ħobż u bziezen imħemmra bil-ħmira
                                 
                                 
                                    5 μg/100 g
                                 
                              
                                    Prodotti fini tal-forn li jkunu mħemmra bil-ħmira
                                 
                                 
                                    5 μg/100 g
                                 
                              
                                    Suppliment tal-ikel kif definit fid-Direttiva 2002/46/KE
                                 
                                 
                                    F’konformità mad-Direttiva 2002/46/KE
                                 
                              
                                    Ħmira friska jew niexfa ppakkjata bil-lest biex tinħema d-dar
                                 
                                 
                                    45 μg/100 g għall-ħmira friska
                                    200 μg/100 g għall-ħmira mnixxfa
                                 
                                 
                                    
                                                1.
                                             
                                             
                                                Id-deżinjazzjoni tal-ikel ġdid fuq it-tikkettar tal-oġġetti tal-ikel għandha tkun ‘ħmira tal-vitamina D’ jew ‘ħmira tal-vitamina D2’.
                                             
                                          
                                                2.
                                             
                                             
                                                It-tikkettar tal-ikel ġdid għandu jkollu fuqu dikjarazzjoni li l-oġġett tal-ikel hu maħsub biss għall-ħami u li ma jridx jittiekel nej.
                                             
                                          
                                                3.
                                             
                                             
                                                It-tikkettar tal-ikel ġdid għandu jkollu fuqu struzzjonijiet għall-użu għall-konsumaturi finali sabiex ma tinqabiżx il-konċentrazzjoni massima ta’ 5 μg/100 g ta’ vitamina D2 fil-prodotti finali li jinħmew id-dar.
                                             
                                          
                              
                                    Platti, inkluż ikel lest biex jittiekel (esklużi sopop u insalati)
                                 
                                 
                                    3 μg/100 g
                                 
                                 
                                    Id-deżinjazzjoni tal-ikel ġdid fuq it-tikkettar tal-oġġetti tal-ikel li fihom minnu għandha tkun ‘ħmira tal-Vitamina D’ jew ‘ħmira tal-vitamina D2’.”
                                 
                              
                                    Sopop u insalati
                                 
                                 
                                    5 μg/100 g
                                 
                              
                                    Ċereali moqlija jew estrużi, żrieragħ jew prodotti bbażati fuq l-għeruq
                                 
                                 
                                    5 μg/100 g
                                 
                              
                                    Formula tat-trabi u formula tal-prosegwiment kif iddefinit fir-Regolament (UE) Nru 609/2013
                                 
                                 
                                    F’konformità mar-Regolament (UE) Nru 609/2013
                                 
                              
                                    Ikel ipproċessat ibbażat fuq iċ-ċereali kif iddefinit mir-Regolament (UE) Nru 609/2013
                                 
                                 
                                    F’konformità mar-Regolament (UE) Nru 609/2013
                                 
                              
                                    Prodotti tal-frott ipproċessat
                                 
                                 
                                    1,5 μg/100 g
                                 
                              
                                    Ħxejjex ipproċessati
                                 
                                 
                                    2 μg/100 g
                                 
                              
                                    Ħobż u prodotti simili
                                 
                                 
                                    5 μg/100 g
                                 
                              
                                    Ċereali għall-kolazzjon
                                 
                                 
                                    4 μg/100 g
                                 
                              
                                    Għaġin, għaġina u prodotti simili
                                 
                                 
                                    5 μg/100 g
                                 
                              
                                    Prodotti oħra bbażati fuq iċ-ċereali
                                 
                                 
                                    3 μg/100 g
                                 
                              
                                    Ħwawar, kondimenti, ingredjenti taz-zalza, zlazi għad-deżerti/toppings
                                 
                                 
                                    10 μg/100 g
                                 
                              
                                    Prodotti tal-proteina
                                 
                                 
                                    10 μg/100 g
                                 
                              
                                    Ġobon
                                 
                                 
                                    2 μg/100 g
                                 
                              
                                    Deżerta tal-ħalib u prodotti simili
                                 
                                 
                                    2 μg/100 g
                                 
                              
                                    Ħalib iffermentat jew krema ffermentata
                                 
                                 
                                    1,5 μg/100 g
                                 
                              
                                    Trab u konċentrati tal-ħalib
                                 
                                 
                                    25 μg/100 g
                                 
                              
                                    Prodotti bbażati fuq il-ħalib, xorrox u krema
                                 
                                 
                                    0,5 μg/100 g
                                 
                              
                                    Analogi tal-laħam u tal-ħalib
                                 
                                 
                                    2,5 μg/100 g
                                 
                              
                                    Sostituti tad-dieta totali għall-kontroll tal-piż kif definit fir-Regolament (UE) Nru 609/2013
                                 
                                 
                                    5 μg/100 g
                                 
                              
                                    Sostituti ta’ ikliet għall-kontroll tal-piż
                                 
                                 
                                    5 μg/100 g
                                 
                              
                                    Ikel għal skopijiet mediċi speċjali kif iddefinit fir-Regolament (UE) Nru 609/2013
                                 
                                 
                                    Skont il-bżonnijiet nutrittivi partikolari tal-persuni li għalihom huma maħsubin il-prodotti
                                 
                              
                  
                        (2)
                     
                     
                        l-entrata għal “Ħmira tal-furnara trattata bil-UV (Saccharomyces cerevisiae)” fit-Tabella 2 (Speċifikazzjonijiet) tiġi sostitwita b’li ġej:
                        
                                    Ikel Ġdid Awtorizzat
                                 
                                 
                                    Speċifikazzjonijiet
                                 
                              
                                    “Il-ħmira tal-furnara trattata bil-UV (Saccharomyces cerevisiae).
                                    
                                 
                                 
                                    
                                       Deskrizzjoni/Definizzjoni
                                    
                                    Il-ħmira tal-furnara (Saccharomyces cerevisiae) tiġi ttrattata b’dawl ultravjola biex l-ergosterol jiġi kkonvertit f’vitamina D2 (ergokalċiferol). Il-kontenut tal-vitamina D2 fil-konċentrat tal-ħmira jvarja bejn 800 000 u 3 500 000 IU vitamina D/100 g (200-875 μg/g).
                                    Il-ħmira għandha tiġi inattivata għall-użu fil-formuli tat-trabi u fil-formuli tal-prosegwiment, fl-ikel proċessat biċ-ċereali u fl-ikel għal skopijiet mediċi speċjali kif definit mir-Regolament (UE) Nru 609/2013, filwaqt li għall-ħmira tista’ tiġi inattivata jew le għall-użu f’ikel ieħor.
                                    Il-konċentrat tal-ħmira hija mħallta mal-ħmira regolari tal-furnara sabiex ma taqbiżx il-livell massimu tal-ħmira ppakkjata minn qabel friska jew imnixxfa biex tinħema d-dar.
                                    Granuli ġierja lewn il-kannella ċar.
                                    
                                       Vitamina D2
                                       
                                    
                                    Isem kimiku: (5Z,7E,22E)-(3S)-9,10-sekoergosta-5,7,10(19),22-tetraen-3-ol
                                    Sinonimu: Ergokalċiferol
                                    Nru CAS: 50-14-6
                                    Piż molekulari: 396,65 g/mol
                                    
                                       Kriterji mikrobijoloġiċi tal-konċentrat tal-ħmira
                                    
                                    Koliformi: ≤ 103/g
                                    
                                       Escherichia coli: ≤ 10/g
                                    
                                       Salmonella: Assenti f’25 g”